Jerry Maren

Jerry Maren (kodanikunimi Gerald Marenghi; 24. jaanuaril 1920 Boston – 24. mai 2018 San Diego) oli USA näitleja. 

Ta on tuntud eelkõige rolli poolest 1939. aasta filmis "Võlur Oz", kus ta kehastas üht Munchkinit. Maren oli teadaolevalt viimane elusolev näitleja, kes selles filmis kaasa tegi."Last female 'Oz' Munchkin dies at 95". CNN.com. Vaadatud 11.03.2015

Pärast näitleja Ruth Duccini surma 2014. aastal sai Marenist viimane elusolev Munchkinit kehastanud näitleja. Juba enne Duccini surma oli ta viimane elusolev meesnäitleja, kes oli Munchkini mänginud. Avalikust elust taandus Maren 2011. aasta septembris.

Alates 1975. aastast oli Maren abielus Elizabeth Barringtoniga, kellega elas koos kuni naise surmani jaanuaris 2011. Enda viimased eluaastad veetis ta Lõuna-Californias.Potempa, Philip (31. jaanuar 2011). "'Wizard of Oz' Munchkin's wife, Elizabeth Maren, dead at 69". nwi.com. Vaadatud 11.03.2015

Maren suri 2018. aasta mais 98-aastaselt. Elu lõpuperioodil kannatas ta dementsuse all."Jerry Maren dead: Wizard Of Oz star and 'Oldest Munchkin' dies aged 98". .mirror.co.uk. 6.6.2018. Vaadatud 7.6.2018

 Valik filme 
 "The Wizard of Oz" – "Võlur Oz" (1939)
 "At the Circus" (1939)
 "Superman and the Mole Men" (1951)

 Viited 

 Välislingid 


Kategooria:Ameerika Ühendriikide näitlejad
Kategooria:Sündinud 1920
Kategooria:Surnud 2018